CELEX: 32020R2036
Language: ro
Date: 2020-12-09 00:00:00
Title: Regulamentul de punere în aplicare (UE) 2020/2036 al Comisiei din 9 decembrie 2020 de modificare a Regulamentului (UE) nr. 965/2012 în ceea ce privește cerințele referitoare la competența echipajului de zbor și la metodele de pregătire și amânarea datelor de aplicare a anumitor măsuri în contextul pandemiei de COVID-19

11.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 416/24
               
            
         REGULAMENTUL DE PUNERE ÎN APLICARE (UE) 2020/2036 AL COMISIEI
         din 9 decembrie 2020
         de modificare a Regulamentului (UE) nr. 965/2012 în ceea ce privește cerințele referitoare la competența echipajului de zbor și la metodele de pregătire și amânarea datelor de aplicare a anumitor măsuri în contextul pandemiei de COVID-19
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2018/1139 al Parlamentului European și al Consiliului din 4 iulie 2018 privind normele comune în domeniul aviației civile și de înființare a Agenției Uniunii Europene pentru Siguranța Aviației, de modificare a Regulamentelor (CE) nr. 2111/2005, (CE) nr. 1008/2008, (UE) nr. 996/2010, (UE) nr. 376/2014 și a Directivelor 2014/30/UE și 2014/53/UE ale Parlamentului European și ale Consiliului, precum și de abrogare a Regulamentelor (CE) nr. 552/2004 și (CE) nr. 216/2008 ale Parlamentului European și ale Consiliului și a Regulamentului (CEE) nr. 3922/91 al Consiliului (1), în special articolul 31,
         întrucât:
         
                     (1)
                  
                  
                     Regulamentul (UE) nr. 965/2012 al Comisiei (2) stabilește cerințele pe care operatorii de aeronave trebuie să le respecte în ceea ce privește pregătirea operațională periodică și verificarea piloților lor.
                  
               
                     (2)
                  
                  
                     Planul european pentru siguranța aviației adoptat de Agenția Uniunii Europene pentru Siguranța Aviației (denumită în continuare „agenția”), în conformitate cu articolul 6 din Regulamentul (UE) 2018/1139, a identificat a fi extrem de important ca personalul aeronautic să aibă competențele potrivite și ca metodele de pregătire să fie adaptate astfel încât să se asigure că personalul este capabil să facă față noilor tehnologii emergente și complexității tot mai mari a sistemului aviatic.
                  
               
                     (3)
                  
                  
                     În 2013, Organizația Aviației Civile Internaționale (OACI) a publicat „Manualul de pregătire bazată pe date concrete” (Doc 9995 AN/497), care conține un cadru de competențe („competențe de bază”) necesare pentru desfășurarea activității în siguranță, eficace și eficient într-un mediu de transport aerian comercial, precum și descrierile corespunzătoare respectivelor competențe și indicatorii de comportament aferenți pentru evaluarea lor. Competențele aferente pregătirii bazate pe date concrete (Evidence-Based Training – EBT) includ ceea ce era înainte cunoscut în pregătirea piloților drept cunoștințe, abilități și atitudini (Knowledge, Skills and Attitudes – KSA) tehnice și de altă natură.
                  
               
                     (4)
                  
                  
                     Obiectivul EBT este de a îmbunătăți siguranța și de a consolida competențele echipajelor de zbor astfel încât acestea să opereze aeronavele în condiții de siguranță în toate regimurile de zbor și să poată identifica și gestiona situațiile neprevăzute. Conceptul EBT este menit să maximizeze învățarea și să limiteze verificările oficiale.
                  
               
                     (5)
                  
                  
                     Prin urmare, Regulamentul (UE) nr. 965/2012 trebuie modificat în conformitate cu documentul 9995 al OACI intitulat „Manualul de pregătire bazată pe date concrete”, pentru a introduce cerințe referitoare la asigurarea pregătirii, verificării și evaluării programului EBT și pentru a permite autorităților să aprobe pregătirea EBT de bază, care înlocuiește verificările anterioare, și anume verificarea competenței la operator (Operator Proficiency Check – OPC) și verificarea competenței pentru menținerea valabilității licenței (Licence Proficiency Check – LPC). Astfel, va fi posibilă o abordare unică a pregătirii periodice organizate de operator.
                  
               
                     (6)
                  
                  
                     Pandemia de COVID-19 a afectat grav capacitatea statelor membre și a sectorului aviației de a se pregăti pentru aplicarea mai multor regulamente de punere în aplicare recent adoptate în domeniul siguranței aviației.
                  
               
                     (7)
                  
                  
                     Regulamentul (UE) nr. 965/2012 prevede obligația ca, de la 1 ianuarie 2021, să fie instalate și utilizate înregistratoare de voce din cabina de pilotaj (CVR cu capacitatea de a înregistra 25 de ore). Pentru a evita o sarcină financiară disproporționată pentru operatorii de aeronave și pentru constructorii de avioane a căror livrare către operatori era programată înainte de 1 ianuarie 2021, dar a fost apoi perturbată de pandemia de COVID-19, aplicarea acestei cerințe trebuie amânată.
                  
               
                     (8)
                  
                  
                     Agenția a verificat dacă este posibilă amânarea aplicării cerinței menționate în considerentul 7 pe o perioadă limitată de timp fără efecte negative asupra siguranței aviației.
                  
               
                     (9)
                  
                  
                     Agenția a pregătit un proiect de norme de punere în aplicare, pe care l-a înaintat împreună cu avizul nr. 08/2019 (3), în conformitate cu articolul 75 alineatul (2) literele (b) și (c) și cu articolul 76 alineatul (1) din Regulamentul (UE) 2018/1139.
                  
               
                     (10)
                  
                  
                     Măsurile prevăzute în prezentul regulament sunt conforme cu avizul comitetului instituit în conformitate cu articolul 127 din Regulamentul (UE) 2018/1139,
                  
               ADOPTĂ PREZENTUL REGULAMENT:
         
            Articolul 1
            Modificări aduse Regulamentului (UE) nr. 965/2012
            Anexele I, II și III la Regulamentul (UE) nr. 965/2012 se modifică în conformitate cu anexa la prezentul regulament.
         
         
            Articolul 2
            Data intrării în vigoare și a aplicării
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 9 decembrie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 212, 22.8.2018, p. 1.
         
            (2)  Regulamentul (UE) nr. 965/2012 al Comisiei din 5 octombrie 2012 de stabilire a cerințelor tehnice și a procedurilor administrative referitoare la operațiunile aeriene în temeiul Regulamentului (CE) nr. 216/2008 al Parlamentului European și al Consiliului (JO L 296, 25.10.2012, p. 1).
         
            (3)  https://www.easa.europa.eu/document-library/opinions
      
      
         
            ANEXA
            Anexele I, II și III la Regulamentul (UE) nr. 965/2012 al Comisiei se modifică după cum urmează:
            
                        (1)
                     
                     
                        Anexa I se modifică după cum urmează:
                        
                                     
                                 
                                 
                                    se introduc următoarele definiții:
                                    
                                                „23a.
                                             
                                             
                                                «competență» înseamnă o dimensiune a performanței umane care este utilizată pentru a indica suficient de exact performanța la locul de muncă și care se manifestă și se observă prin comportamente care mobilizează cunoștințele, abilitățile și atitudinile relevante pentru desfășurarea de activități sau executarea de sarcini în condiții specifice;
                                             
                                          
                                                23b.
                                             
                                             
                                                «pregătire bazată de competențe» înseamnă programe de evaluare și de pregătire care se caracterizează prin orientarea către performanță, prin accentul pe standardele de performanță și măsurarea lor și prin elaborarea pregătirii la standardele de performanță specificate;
                                             
                                          
                                                23c.
                                             
                                             
                                                «cadru de competențe» înseamnă un set complet de competențe identificate care sunt dezvoltate, antrenate și evaluate în cadrul programului de pregătire bazată pe date concrete al operatorului, folosind scenarii care sunt relevante pentru operațiuni, set ce este suficient de larg pentru a pregăti pilotul pentru amenințări și erori atât prevăzute, cât și neprevăzute;
                                             
                                          
                                                42d.
                                             
                                             
                                                «modul EBT» înseamnă o combinație de sesiuni efectuate pe un echipament calificat de pregătire sintetică pentru zbor în cursul perioadei de trei ani de evaluare și pregătire periodică;
                                             
                                          
                                                47a.
                                             
                                             
                                                «înscriere» înseamnă acțiunea administrativă desfășurată de operator atunci când un pilot participă la programul EBT al operatorului;
                                             
                                          
                                                47b.
                                             
                                             
                                                «pilot înscris» înseamnă pilotul care participă la programul de pregătire periodică EBT;
                                             
                                          
                                                47c.
                                             
                                             
                                                «echivalență a apropierilor» înseamnă toate apropierile care solicită suplimentar un echipaj competent, indiferent dacă se utilizează sau nu în modulele EBT;
                                             
                                          
                                                47d.
                                             
                                             
                                                «echivalență a funcționărilor necorespunzătoare» înseamnă toate funcționările necorespunzătoare care solicită în mod semnificativ un echipaj competent, indiferent dacă se utilizează sau nu în modulele EBT;
                                             
                                          
                                                47e.
                                             
                                             
                                                «fază de evaluare» înseamnă una dintre fazele unui modul EBT care este un scenariu de tip zbor de linie reprezentativ pentru mediul operatorului în timpul căruia apar unul sau mai multe evenimente în vederea evaluării elementelor-cheie ale cadrului de competențe definit;
                                             
                                          
                                                47f.
                                             
                                             
                                                «pregătire bazată pe date concrete (Evidence-Based Training- EBT)» înseamnă o evaluare și o pregătire bazate pe date operaționale și caracterizate prin dezvoltarea și evaluarea capacității globale a unui pilot în raport cu o serie de competențe (cadrul de competențe) și nu prin măsurarea performanței în raport cu evenimente sau manevre individuale;
                                             
                                          
                                                69b.
                                             
                                             
                                                «instruire la postul de pilotaj» înseamnă o tehnică utilizată în faza de pregătire la manevre sau în faza de pregătire pe bază de scenarii, în cadrul căreia instructorii pot:
                                                
                                                            (a)
                                                         
                                                         
                                                            furniza instrucțiuni simple unui pilot sau
                                                         
                                                      
                                                            (b)
                                                         
                                                         
                                                            executa exerciții predefinite acționând, la postul de pilotaj, în calitate de pilot aflat la comenzi sau de pilot care monitorizează, în scopul:
                                                            
                                                                        1.
                                                                     
                                                                     
                                                                        de a demonstra tehnicile și/sau
                                                                     
                                                                  
                                                                        2.
                                                                     
                                                                     
                                                                        de a provoca celălalt pilot să intervină sau să interacționeze;
                                                                     
                                                                  
                                                      
                                          
                                                69c.
                                             
                                             
                                                «concordanță între instructori» înseamnă consecvența sau invariabilitatea punctajelor date de diferiți instructori EBT care reflectă printr-o notă (sau note) gradul de omogeneitate sau de consens existent între punctajele date de instructori (instructori care dau punctajele);
                                             
                                          
                                                72a.
                                             
                                             
                                                «scenariu de tip zbor de linie» înseamnă o evaluare și o pregătire care presupun o simulare de misiune completă, realistă, «în timp real» a unor scenarii reprezentative pentru operațiunile de zbor de linie;
                                             
                                          
                                                76b.
                                             
                                             
                                                «fază de pregătire la manevre» înseamnă o fază a unui modul EBT în timpul căreia, în funcție de generația aeronavei, echipajele au timp să facă practică și să își îmbunătățească performanțele prin exerciții preponderent de psihomotricitate, urmărind un traiect de zbor prescris sau desfășurând un eveniment prescris până la obținerea unui rezultat prescris;
                                             
                                          
                                                76c.
                                             
                                             
                                                «program EBT mixt» înseamnă un program de pregătire periodică și de verificare aferentă al unui operator în conformitate cu punctul ORO.FC.230, care are o parte dedicată aplicării EBT, dar care nu înlocuiește verificările competenței în conformitate cu apendicele 9 la anexa I (partea FCL) la Regulamentul (UE) nr. 1178/2011;
                                             
                                          
                                                98a.
                                             
                                             
                                                «competent» înseamnă care a demonstrat deținerea abilităților, cunoștințelor și atitudinilor necesare pentru a îndeplini orice sarcini definite la standardul prescris;
                                             
                                          
                                                105b.
                                             
                                             
                                                «fază de pregătire pe bază de scenarii» înseamnă o fază a unui modul EBT care se concentrează pe dezvoltarea competențelor, în timp ce pilotul beneficiază de pregătire pentru a putea contracara cele mai critice riscuri identificate în cazul generației de aeronave în cauză. Această fază trebuie să includă gestionarea amenințărilor și erorilor specifice operatorului într-un mediu de tip zbor de linie, în timp real;”
                                             
                                          
                              
                  
                        (2)
                     
                     
                        Anexa II (partea ARO) se modifică după cum urmează:
                        
                                     
                                 
                                 
                                    se introduce următorul punct ARO.OPS.226:
                                    „ARO.OPS.226 Aprobarea și supravegherea programelor de pregătire bazată pe date concrete
                                    
                                                (a)
                                             
                                             
                                                În cazul în care o autoritate competentă acordă o aprobare pentru programe EBT, inspectorii trebuie să obțină calificarea și să beneficieze de pregătire în materie de principii, aplicare, procese de aprobare și supraveghere continuă a EBT.
                                             
                                          
                                                (b)
                                             
                                             
                                                Autoritatea competentă trebuie să evalueze și să supravegheze programul EBT, precum și procesele pe baza cărora se implementează respectivul program EBT și eficacitatea acestuia.
                                             
                                          
                                                (c)
                                             
                                             
                                                La primirea unei cereri de aprobare a unui program EBT, autoritatea competentă trebuie:
                                                
                                                            (1)
                                                         
                                                         
                                                            să asigure soluționarea constatărilor de nivel 1 în domeniile care vor sprijini aplicarea programului EBT;
                                                         
                                                      
                                                            (2)
                                                         
                                                         
                                                            să evalueze capacitatea operatorului de a susține implementarea programului EBT. Se consideră că sunt minimum necesare următoarele elemente:
                                                            
                                                                        (i)
                                                                     
                                                                     
                                                                        maturitatea și capacitatea sistemului de management al operatorului în domeniile care vor sprijini aplicarea programului EBT — îndeosebi pregătirea echipajului de zbor;
                                                                     
                                                                  
                                                                        (ii)
                                                                     
                                                                     
                                                                        caracterul adecvat al programului EBT al operatorului — programul EBT trebuie să corespundă dimensiunii operatorului, precum și naturii și complexității activităților sale, ținându-se seama de pericolele și riscurile asociate, inerente respectivelor activități;
                                                                     
                                                                  
                                                                        (iii)
                                                                     
                                                                     
                                                                        caracterul corespunzător al sistemului de evidență a documentelor de care dispune operatorul, îndeosebi în ceea ce privește pregătirea echipajului de zbor, a documentelor referitoare la verificări și la calificări, mai exact punctul ORO.GEN.220 și punctul ORO.MLR.115 literele (c) și (d);
                                                                     
                                                                  
                                                                        (iv)
                                                                     
                                                                     
                                                                        caracterul adecvat al sistemului de notare al operatorului pentru evaluarea competențelor piloților;
                                                                     
                                                                  
                                                                        (v)
                                                                     
                                                                     
                                                                        competența și experiența instructorilor și a altor membri ai personalului implicați în programul EBT în ceea ce privește utilizarea proceselor și a procedurilor pe baza cărora este implementat programul EBT și
                                                                     
                                                                  
                                                                        (vi)
                                                                     
                                                                     
                                                                        planul operatorului de implementare a EBT și o evaluare a riscurilor în materie de siguranță care să susțină programul EBT pentru a demonstra modul în care poate fi atins un nivel de siguranță echivalent celui oferit de programul de pregătire actual.
                                                                     
                                                                  
                                                      
                                          
                                                (d)
                                             
                                             
                                                Autoritatea competentă acordă o aprobare unui program EBT atunci când evaluarea concluzionează că este asigurată cel puțin conformarea cu punctele ORO.FC.146, ORO.FC.231 și ORO.FC.232.
                                             
                                          
                                                (e)
                                             
                                             
                                                Fără a aduce atingere dispozițiilor de la punctul ARO.GEN.120 literele (d) și (e), autoritatea competentă trebuie să înștiințeze agenția atunci când demarează evaluarea unui mijloc de conformare alternativ legat de EBT.”.
                                             
                                          
                              
                  
                        (3)
                     
                     
                        Anexa III (partea ORO) se modifică după cum urmează:
                        
                                    (a)
                                 
                                 
                                    punctul ORO.FC.145 se înlocuiește cu următorul text:
                                    „ORO.FC.145 Asigurarea pregătirii, verificării și evaluării
                                    
                                                (a)
                                             
                                             
                                                Toate activitățile de pregătire, verificare și evaluare prevăzute în prezenta subparte sunt executate în conformitate cu programele și programa de pregătire stabilite de operator în manualul de operațiuni.
                                             
                                          
                                                (b)
                                             
                                             
                                                Atunci când elaborează programele și programa de pregătire, operatorul include elementele relevante definite în partea obligatorie a datelor privind conformitatea operațională stabilite în conformitate cu Regulamentul (UE) nr. 748/2012.
                                             
                                          
                                                (c)
                                             
                                             
                                                În cazul operațiunilor CAT, programele de pregătire și de verificare, inclusiv programa și folosirea echipamentelor individuale de pregătire sintetică pentru zbor (FSTD), trebuie să obțină aprobarea autorității competente.
                                             
                                          
                                                (d)
                                             
                                             
                                                În măsura posibilităților, FSTD trebuie să reproducă aeronava folosită de operator. Diferențele dintre FSTD și aeronavă trebuie descrise și abordate cu ajutorul unui instructaj sau curs de pregătire, după caz.
                                             
                                          
                                                (e)
                                             
                                             
                                                Operatorul instituie un sistem pentru a monitoriza în mod adecvat schimbările aduse FSTD și pentru a se asigura că acele schimbări nu afectează caracterul adecvat al programelor de pregătire.”;
                                             
                                          
                              
                                    (b)
                                 
                                 
                                    se introduce următorul punct ORO.FC.146:
                                    „ORO.FC.146 Personalul care asigură pregătirea, verificarea și evaluarea
                                    
                                                (a)
                                             
                                             
                                                Toate activitățile de pregătire, verificare și evaluare prevăzute în prezenta subparte trebuie să fie efectuate de personal calificat în mod corespunzător.
                                             
                                          
                                                (b)
                                             
                                             
                                                În cazul pregătirii practice și pregătirii sintetice pentru zbor, precum și al verificării aferente, personalul care asigură pregătirea și desfășoară verificările trebuie să fie calificat în conformitate cu anexa I (partea FCL) la Regulamentul (UE) nr. 1178/2011.
                                             
                                          
                                                (c)
                                             
                                             
                                                În cazul unui program EBT, personalul care efectuează evaluarea și asigură pregătirea trebuie:
                                                
                                                            1.
                                                         
                                                         
                                                            să dețină un certificat de instructor sau de examinator în conformitate cu anexa I (partea FCL);
                                                         
                                                      
                                                            2.
                                                         
                                                         
                                                            să absolve programul de standardizare pentru instructori EBT al operatorului. Aceasta include un program de standardizare inițială și un program de standardizare periodică.
                                                            Absolvirea programului de standardizare inițială al operatorului va califica instructorul pentru efectuarea evaluării practice EBT.
                                                         
                                                      
                                          
                                                (d)
                                             
                                             
                                                În pofida dispozițiilor de la litera (b) de mai sus, evaluarea în zbor de linie a competenței se efectuează de către un comandant calificat corespunzător numit de operator, care a urmat un program de standardizare în ceea ce privește conceptele EBT și evaluarea competențelor (evaluatorul în zbor de linie).”;
                                             
                                          
                              
                                    (c)
                                 
                                 
                                    se introduce următorul punct ORO.FC.231:
                                    „ORO.FC.231 Pregătirea bazată pe date concrete
                                    
                                                (a)
                                             
                                             
                                                PROGRAMUL EBT
                                                
                                                            (1)
                                                         
                                                         
                                                            Operatorul poate înlocui cerințele de la punctul ORO.FC.230 prin stabilirea, implementarea și menținerea unui program EBT adecvat, aprobat de autoritatea competentă.
                                                            Operatorul trebuie să își demonstreze capacitatea de a sprijini implementarea programului EBT (inclusiv un plan de implementare) și să efectueze o evaluare a riscurilor în materie de siguranță care să demonstreze modul în care se atinge un nivel de siguranță echivalent.
                                                         
                                                      
                                                            (2)
                                                         
                                                         
                                                            Programul EBT trebuie:
                                                            
                                                                        (i)
                                                                     
                                                                     
                                                                        să corespundă dimensiunii operatorului, precum și naturii și complexității activităților sale, ținându-se seama de pericolele și riscurile asociate, inerente respectivelor activități;
                                                                     
                                                                  
                                                                        (ii)
                                                                     
                                                                     
                                                                        să asigure competența piloților prin evaluarea și dezvoltarea unor competențe ale piloților necesare pentru operarea eficace, eficientă și în condiții de siguranță a aeronavelor;
                                                                     
                                                                  
                                                                        (iii)
                                                                     
                                                                     
                                                                        să asigure expunerea fiecărui pilot la subiectele de evaluare și de pregătire elaborate în conformitate cu punctul ORO.FC.232;
                                                                     
                                                                  
                                                                        (iv)
                                                                     
                                                                     
                                                                        să includă cel puțin șase module EBT repartizate într-un program de trei ani; fiecare modul EBT trebuie să constea într-o fază de evaluare și una de pregătire. Perioada de valabilitate a unui modul EBT este de 12 luni;
                                                                        
                                                                                    (A)
                                                                                 
                                                                                 
                                                                                    Faza de evaluare cuprinde un scenariu (sau scenarii) de tip zbor de linie pentru a evalua toate competențele și pentru a identifica nevoile individuale de pregătire.
                                                                                 
                                                                              
                                                                                    (B)
                                                                                 
                                                                                 
                                                                                    Faza de pregătire cuprinde:
                                                                                    
                                                                                                (a)
                                                                                             
                                                                                             
                                                                                                faza de pregătire la manevre, care cuprinde pregătirea pentru obținerea competenței de a executa anumite manevre definite;
                                                                                             
                                                                                          
                                                                                                (b)
                                                                                             
                                                                                             
                                                                                                faza de pregătire pe bază de scenarii care cuprinde un scenariu (sau scenarii) de tip zbor de linie pentru a dezvolta competențe și pentru a răspunde nevoilor individuale de pregătire.
                                                                                             
                                                                                          
                                                                              Faza de pregătire se desfășoară în timp util după faza de evaluare.
                                                                     
                                                                  
                                                      
                                                            (3)
                                                         
                                                         
                                                            Operatorul trebuie să se asigure că fiecare pilot înscris în programul EBT:
                                                            
                                                                        (i)
                                                                     
                                                                     
                                                                        urmează minimum două module EBT în cursul perioadei de valabilitate a calificării de tip, la o distanță de cel puțin trei luni unul de altul. Modulul EBT se consideră absolvit atunci când:
                                                                        
                                                                                    (A)
                                                                                 
                                                                                 
                                                                                    este parcurs conținutul programului EBT pentru respectivul modul EBT (expunerea pilotului la temele de evaluare și de formare) și
                                                                                 
                                                                              
                                                                                    (B)
                                                                                 
                                                                                 
                                                                                    s-a demonstrat un nivel admisibil de performanță la toate competențele observate;
                                                                                 
                                                                              
                                                                  
                                                                        (ii)
                                                                     
                                                                     
                                                                        se supune evaluării (evaluărilor) în zbor de linie a competenței și
                                                                     
                                                                  
                                                                        (iii)
                                                                     
                                                                     
                                                                        urmează pregătirea la sol.
                                                                     
                                                                  
                                                      
                                                            (4)
                                                         
                                                         
                                                            Operatorul instituie un program de standardizare a instructorilor EBT și de asigurare a concordanței pentru a se asigura că instructorii implicați în activitățile EBT sunt calificați corespunzător pentru a-și îndeplini sarcinile.
                                                            
                                                                        (i)
                                                                     
                                                                     
                                                                        Toți instructorii trebuie să urmeze acest program;
                                                                     
                                                                  
                                                                        (ii)
                                                                     
                                                                     
                                                                        Operatorul trebuie să utilizeze metode și unități de măsură adecvate pentru a evalua concordanța;
                                                                     
                                                                  
                                                                        (iii)
                                                                     
                                                                     
                                                                        Operatorul trebuie să demonstreze că instructorii au un grad suficient de concordanță.
                                                                     
                                                                  
                                                      
                                                            (5)
                                                         
                                                         
                                                            Programul EBT poate include proceduri de contingență pentru situații neprevăzute care ar putea afecta desfășurarea modulelor EBT. Operatorul trebuie să demonstreze necesitatea acestor proceduri. Procedurile respective trebuie să asigure că un pilot nu continuă operațiunile de zbor de linie dacă performanța observată a fost sub nivelul minim admisibil. Printre aceste proceduri se pot număra:
                                                            
                                                                        (i)
                                                                     
                                                                     
                                                                        o altă distanță între modulele EBT și
                                                                     
                                                                  
                                                                        (ii)
                                                                     
                                                                     
                                                                        o altă ordine a fazelor modulului EBT.
                                                                     
                                                                  
                                                      
                                          
                                                (b)
                                             
                                             
                                                CADRUL DE COMPETENȚE
                                                Operatorul trebuie să utilizeze un cadru de competențe pentru toate aspectele evaluării și pregătirii în cadrul unui program EBT. Cadrul de competențe trebuie:
                                                
                                                            (1)
                                                         
                                                         
                                                            să fie cuprinzător, să aibă acuratețe și să fie utilizabil;
                                                         
                                                      
                                                            (2)
                                                         
                                                         
                                                            să includă comportamentele observabile necesare pentru desfășurarea de operațiuni eficace, eficiente și în condiții de siguranță;
                                                         
                                                      
                                                            (3)
                                                         
                                                         
                                                            să includă un set definit de competențe, descrierea lor și comportamentele observabile asociate acestora.
                                                         
                                                      
                                          
                                                (c)
                                             
                                             
                                                PERFORMANȚA SISTEMULUI DE PREGĂTIRE
                                                
                                                            1.
                                                         
                                                         
                                                            Performanța sistemului EBT se măsoară și se evaluează printr-un proces de feedback pentru:
                                                            
                                                                        (i)
                                                                     
                                                                     
                                                                        a valida și perfecționa programul EBT al operatorului;
                                                                     
                                                                  
                                                                        (ii)
                                                                     
                                                                     
                                                                        a garanta că programul EBT al operatorului dezvoltă competențele piloților.
                                                                     
                                                                  
                                                      
                                                            (2)
                                                         
                                                         
                                                            Procesul de feedback trebuie inclus în sistemul de management al operatorului.
                                                         
                                                      
                                                            (3)
                                                         
                                                         
                                                            Operatorul trebuie să elaboreze proceduri pe baza cărora să se protejeze datele EBT.
                                                         
                                                      
                                          
                                                (d)
                                             
                                             
                                                SISTEMUL DE NOTARE
                                                
                                                            (1)
                                                         
                                                         
                                                            Operatorul trebuie să folosească un sistem de notare pentru evaluarea competențelor piloților. Sistemul de notare trebuie să asigure:
                                                            
                                                                        (i)
                                                                     
                                                                     
                                                                        suficiente detalii pentru a permite măsurători exacte și utile ale performanței individuale;
                                                                     
                                                                  
                                                                        (ii)
                                                                     
                                                                     
                                                                        un criteriu de performanță și o scală pentru fiecare competență pe care să se marcheze punctul care determină nivelul minim admisibil care trebuie atins pentru a putea desfășura operațiuni de zbor de linie. Operatorul trebuie să elaboreze proceduri pentru a aborda performanțele scăzute ale unui pilot;
                                                                     
                                                                  
                                                                        (iii)
                                                                     
                                                                     
                                                                        integritatea datelor;
                                                                     
                                                                  
                                                                        (iv)
                                                                     
                                                                     
                                                                        securitatea datelor.
                                                                     
                                                                  
                                                      
                                                            (2)
                                                         
                                                         
                                                            Operatorul trebuie să verifice la intervale regulate acuratețea sistemului de notare în raport cu un sistem pe bază de criterii.
                                                         
                                                      
                                          
                                                (e)
                                             
                                             
                                                ECHIPAMENTELE DE PREGĂTIRE ADECVATE ȘI VOLUMUL DE ORE PENTRU ABSOLVIREA PROGRAMULUI EBT AL OPERATORULUI
                                                
                                                            1.
                                                         
                                                         
                                                            Fiecare modul EBT trebuie să se desfășoare pe un FSTD cu un nivel de calificare adecvat pentru a se asigura executarea corectă a subiectelor de evaluare și de pregătire.
                                                         
                                                      
                                                            2.
                                                         
                                                         
                                                            Operatorul trebuie să ofere un volum suficient de ore pe echipamentul de pregătire adecvat pentru ca pilotul să absolve programul EBT al operatorului. Criteriile pe baza cărora se determină volumul programului EBT sunt următoarele:
                                                            
                                                                        (i)
                                                                     
                                                                     
                                                                        volumul corespunde dimensiunii și complexității programului EBT;
                                                                     
                                                                  
                                                                        (ii)
                                                                     
                                                                     
                                                                        volumul este suficient pentru a absolvi programul EBT;
                                                                     
                                                                  
                                                                        (iii)
                                                                     
                                                                     
                                                                        volumul asigură un program EBT eficace, ținând seama de recomandările formulate de OACI, de agenție și de autoritatea competentă;
                                                                     
                                                                  
                                                                        (iv)
                                                                     
                                                                     
                                                                        volumul corespunde tehnologiei echipamentelor de pregătire utilizate.
                                                                     
                                                                  
                                                      
                                          
                                                (f)
                                             
                                             
                                                ECHIVALENȚA FUNCȚIONĂRILOR NECORESPUNZĂTOARE
                                                
                                                            (1)
                                                         
                                                         
                                                            Fiecărui pilot trebuie să i se asigure evaluarea și pregătirea în gestionarea funcționărilor necorespunzătoare ale sistemelor de aeronavă.
                                                         
                                                      
                                                            (2)
                                                         
                                                         
                                                            Funcționările necorespunzătoare ale sistemelor de aeronavă care solicită în mod semnificativ un echipaj competent trebuie organizate în funcție de următoarele caracteristici:
                                                            
                                                                        (i)
                                                                     
                                                                     
                                                                        stringență;
                                                                     
                                                                  
                                                                        (ii)
                                                                     
                                                                     
                                                                        complexitate;
                                                                     
                                                                  
                                                                        (iii)
                                                                     
                                                                     
                                                                        degradarea controlului aeronavei;
                                                                     
                                                                  
                                                                        (iv)
                                                                     
                                                                     
                                                                        pierderea instrumentelor;
                                                                     
                                                                  
                                                                        (v)
                                                                     
                                                                     
                                                                        gestionarea consecințelor.
                                                                     
                                                                  
                                                      
                                                            (3)
                                                         
                                                         
                                                            Fiecare pilot trebuie expus cel puțin unei funcționări necorespunzătoare pentru fiecare caracteristică la frecvența determinată în tabelul subiectelor de evaluare și de pregătire.
                                                         
                                                      
                                                            (4)
                                                         
                                                         
                                                            Demonstrarea competenței în gestionarea unei funcționări necorespunzătoare se consideră echivalentă unei competențe demonstrate în privința gestionării altor funcționări necorespunzătoare cu aceleași caracteristici.
                                                         
                                                      
                                          
                                                (g)
                                             
                                             
                                                ECHIVALENȚA APROPIERILOR RELEVANTE PENTRU OPERAȚIUNI
                                                
                                                            (1)
                                                         
                                                         
                                                            Operatorul se asigură că fiecare pilot beneficiază de pregătire periodică în ceea ce privește executarea tipurilor de apropiere și metodele de apropiere relevante pentru operațiuni.
                                                         
                                                      
                                                            (2)
                                                         
                                                         
                                                            Această pregătire trebuie să includă apropieri care solicită suplimentar un echipaj competent.
                                                         
                                                      
                                                            (3)
                                                         
                                                         
                                                            Pregătirea trebuie să includă apropieri care necesită o aprobare specifică în conformitate cu anexa V (partea SPA) la prezentul regulament.
                                                         
                                                      
                                          
                                                (h)
                                             
                                             
                                                EVALUAREA ÎN ZBOR DE LINIE A COMPETENȚEI
                                                
                                                            1.
                                                         
                                                         
                                                            Fiecare pilot trebuie să se supună periodic unei evaluări în zbor de linie a competenței pe o aeronavă pentru a demonstra că poate desfășura eficace, eficient și în condiții de siguranță operațiunile normale de zbor de linie descrise în manualul de operațiuni.
                                                         
                                                      
                                                            2.
                                                         
                                                         
                                                            Perioada de valabilitate a unei evaluări în zbor de linie a competenței este de 12 luni.
                                                         
                                                      
                                                            3.
                                                         
                                                         
                                                            Operatorul care a primit aprobarea pentru EBT poate, cu aprobarea autorității competente, să prelungească valabilitatea evaluării în zbor de linie a competenței:
                                                            
                                                                        (i)
                                                                     
                                                                     
                                                                        la doi ani, sub rezerva unei evaluări a riscurilor, sau
                                                                     
                                                                  
                                                                        (ii)
                                                                     
                                                                     
                                                                        la trei ani, sub rezerva unui proces de feedback referitor la monitorizarea operațiunilor de zbor de linie, care identifică amenințările la adresa operațiunilor, minimizează riscurile unor astfel de amenințări și pune în aplicare măsuri de gestionare a erorilor umane în cadrul operațiunilor.
                                                                     
                                                                  
                                                      
                                                            4.
                                                         
                                                         
                                                            Pentru a trece cu succes de evaluarea în zbor de linie a competenței, pilotul trebuie să demonstreze un nivel admisibil de performanță la toate competențele observate.
                                                         
                                                      
                                          
                                                (i)
                                             
                                             
                                                PREGĂTIREA LA SOL
                                                
                                                            1.
                                                         
                                                         
                                                            Din 12 în 12 luni calendaristice, fiecare pilot trebuie să se supună:
                                                            
                                                                        (i)
                                                                     
                                                                     
                                                                        unei pregătiri tehnice la sol;
                                                                     
                                                                  
                                                                        (ii)
                                                                     
                                                                     
                                                                        unei evaluări și pregătiri pe tema amplasării și folosirii tuturor echipamentelor de urgență și de siguranță de la bordul aeronavei.
                                                                     
                                                                  
                                                      
                                                            2.
                                                         
                                                         
                                                            Cu aprobarea autorității competente și sub rezerva unei evaluări a riscurilor, operatorul poate prelungi perioada prevăzută pentru evaluarea și pregătirea pe tema amplasării și folosirii tuturor echipamentelor de urgență și de siguranță de la bordul aeronavei la 24 de luni.”;
                                                         
                                                      
                                          
                              
                                    (d)
                                 
                                 
                                    se introduce următorul punct ORO.FC.232:
                                    „ORO.FC.232 Subiectele de pregătire și de evaluare ale programului EBT
                                    
                                                (a)
                                             
                                             
                                                Operatorul se asigură că fiecare pilot este expus la subiectele de evaluare și de pregătire.
                                             
                                          
                                                (b)
                                             
                                             
                                                Subiectele de evaluare și de pregătire trebuie să fie:
                                                
                                                            (1)
                                                         
                                                         
                                                            elaborate pe baza datelor în materie de siguranță și a datelor operaționale care sunt utilizate pentru a identifica domeniile care trebuie îmbunătățite și prioritizate în pregătirea piloților în scopul ghidării elaborării de programe EBT adecvate;
                                                         
                                                      
                                                            (2)
                                                         
                                                         
                                                            distribuite pe o perioadă de trei ani, cu o frecvență definită;
                                                         
                                                      
                                                            (3)
                                                         
                                                         
                                                            relevante pentru tipul sau varianta de aeronavă pe care își desfășoară activitatea pilotul.”;
                                                         
                                                      
                                          
                              
                                    (e)
                                 
                                 
                                    punctul ORO.FC.235 litera (a) se înlocuiește cu următorul text:
                                    „ORO.FC.235 Calificarea piloților pentru operarea în oricare dintre posturile de pilotaj
                                    
                                                (a)
                                             
                                             
                                                Comandanții ale căror sarcini le impun operarea în oricare dintre posturile de pilotaj și exercitarea sarcinilor de copilot sau comandanții cărora li se cere să îndeplinească sarcini de pregătire sau de verificare trebuie să se supună unei pregătiri și unei verificări suplimentare conform manualului de operațiuni. Verificarea poate fi efectuată odată cu verificarea competenței la operator prevăzută la punctulORO.FC.230 litera (b) sau în programul EBT prevăzut la punctul ORO.FC.231.”
                                             
                                          
                              
                  
                        (4)
                     
                     
                        Anexa IV (partea CAT) se modifică după cum urmează:
                        
                                     
                                 
                                 
                                    la punctul CAT.IDE.A.185 litera (c), punctul 1 se înlocuiește cu următorul text:
                                    
                                                (1)
                                             
                                             
                                                „cele 25 de ore anterioare, pentru avioanele cu o MCTOM mai mare de 27 000 kg al căror certificat individual de navigabilitate a fost eliberat pentru prima oară la 1 ianuarie 2022 sau după această dată sau”.
                                             
                                          
                              
                  
                        (5)
                     
                     
                        Anexa VI (partea NCC) se modifică după cum urmează:
                        
                                     
                                 
                                 
                                    la punctul NCC.IDE.A.160 litera (b), punctul 1 se înlocuiește cu următorul text:
                                    
                                                (1)
                                             
                                             
                                                „cele 25 de ore anterioare, pentru avioanele cu o MCTOM mai mare de 27 000 kg al căror certificat individual de navigabilitate a fost eliberat pentru prima oară la 1 ianuarie 2022 sau după această dată sau”.
                                             
                                          
                              
                  
                        (6)
                     
                     
                        Anexa VIII (partea SPO) se modifică după cum urmează:
                        
                                     
                                 
                                 
                                    la punctul SPO.IDE.A.140 litera (b), punctul 1 se înlocuiește cu următorul text:
                                    
                                                „1.
                                             
                                             
                                                cele 25 de ore anterioare, pentru avioanele cu o MCTOM mai mare de 27 000 kg al căror certificat individual de navigabilitate a fost eliberat pentru prima oară la 1 ianuarie 2022 sau după această dată sau”.